CELEX: C2005/217/11
Language: hu
Date: 2005-09-03 00:00:00
Title: A Bíróság ítélete (harmadik tanács) 2005. július 21. a C-149/03. sz., az Európai Közösségek Bizottsága kontra a Belga Királyság ügyekben (Tagállami kötelezettségszegés – Halászati kvóták rendszere – 1988-as, 1990–1992-es, 1994-es és 1995–1997-es halászati idény)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/6
            
         
      A BÍRÓSÁG ÍTÉLETE
   
   (harmadik tanács)
   2005. július 21.
   a C-149/03. sz., az Európai Közösségek Bizottsága kontra a Belga Királyság ügyekben (1)
   
   (Tagállami kötelezettségszegés - Halászati kvóták rendszere - 1988-as, 1990–1992-es, 1994-es és 1995–1997-es halászati idény)
   (2005/C 217/11)
   Az eljárás nyelve: holland
   A C-149/03. sz., az Európai Közösségek Bizottsága (meghatalmazott: T. van Rijn) kontra a Belga Királyság (meghatalmazott: A. Snoecx, segítője: H. Gilliams) ügyben, az EK 226. cikk alapján 2003. április 1-jén tagállami kötelezettségszegés megállapítása iránt benyújtott kereset tárgyában a Bíróság (harmadik tanács), tagjai: A. Rosas tanácselnök, J.-P. Puissochet (előadó), S. von Bahr, J. Malenovský és U. Lõhmus bírák, főtanácsnok: C. Stix-Hackl, hivatalvezető: R. Grass, 2005. július 21-én meghozta ítéletét, amelynek rendelkező része a következő:
   
               1)
            
            
               A Bíróság megállapítja, hogy mivel:
               
                           —
                        
                        
                           nem határozta meg a részére az 1991–1996-os halászati idényekre meghatározott kvóták felhasználásának megfelelő feltételeit,
                        
                     
                           —
                        
                        
                           e halászati idények vonatkozásában nem biztosította a halászati erőforrások megőrzésére vonatkozó közösségi szabályozás betartását a halászati tevékenységek ellenőrzése, valamint a kirakodások és a fogások bejegyzésének felügyelete révén,
                        
                     
                           —
                        
                        
                           e halászati idények vonatkozásában nem tiltotta meg átmenetileg megfelelő időben a lobogója alatt hajózó, illetve a területén bejegyzett halászhajók számára a halászatot, amikor a részére meghatározott kvótát kimerítettnek kellett tekinteni,
                        
                     
                           —
                        
                        
                           nem tette meg a megfelelő közigazgatási és büntetőjogi intézkedéseket a tilalmak hatályba lépését követő halászati tevékenységekért felelős személyek ellen,
                        
                     a Belga Királyság nem teljesítette az egy halászati erőforrások megőrzésére és gazdálkodására vonatkozó közösségi rendszer létrehozásáról szóló, 1983. január 25-i 170/83/EGK tanácsi rendelet 5. cikke (2) bekezdéséből, a halászat és akvakultúra közösségi rendszerének létrehozásáról szóló, 1992. december 20-i 3760/92/EGK tanácsi rendelet 9. cikkének (2) bekezdéséből, a halászati tevékenységre vonatkozó egyes ellenőrzési intézkedések megállapításáról szóló, 1987. július 23-i 2241/87/EGK tanácsi rendelet 1. cikkéből, 11. cikkének (1) és (2) bekezdéséből, a közös halászati politika ellenőrző rendszerének létrehozásáról szóló, 1993. október 12-i 2847/93/EGK tanácsi rendelet 2. cikkéből, 21. cikke (1) és (2) bekezdéséből és 31. cikkéből eredő kötelezettségeit.
            
         
               2)
            
            
               A Bíróság kötelezi a Belga Királyságot a költségek viselésére.
            
         
      (1)  HL C 135., 2003.6.7.